CELEX: 62009TB0273
Language: sk
Date: 2012-03-19 00:00:00
Title: Vec T-273/09: Uznesenie Všeobecného súdu z  19. marca 2012 — Associazione „Giùlemanidallajuve“ /Komisia ( „Hospodárska súťaž — Kartely — Zneužitie dominantného postavenia — Zamietnutie sťažnosti — Legitímny záujem — Záujem Spoločenstva — Žaloba, ktorá je čiastočne zjavne neprípustná a čiastočne zjavne nedôvodná“ )

26.5.2012   
            
            
               SK
            
            
               Úradný vestník Európskej únie
            
            
               C 151/27
            
         Uznesenie Všeobecného súdu z 19. marca 2012 — Associazione „Giùlemanidallajuve“/Komisia
   (Vec T-273/09) (1)
   
   (Hospodárska súťaž - Kartely - Zneužitie dominantného postavenia - Zamietnutie sťažnosti - Legitímny záujem - Záujem Spoločenstva - Žaloba, ktorá je čiastočne zjavne neprípustná a čiastočne zjavne nedôvodná)
   2012/C 151/43
   Jazyk konania: francúzština
   
      Účastníci konania
   
   
      Žalobkyňa: Associazione «Giùlemanidallajuve» (Cerignola, Taliansko) (v zastúpení: L. Misson, G. Ernes a A. Pel, advokáti)
   
      Žalovaná: Európska komisia (v zastúpení: A. Bouquet a V. Di Bucci, splnomocnení zástupcovia, za právnej pomoci J. Derenne, advokát)
   
      Vedľajší účastník, ktorý v konaní podporuje žalovanú: Fédération internationale de football association (FIFA) (Zürich, Švajčiarsko) (v zastúpení: A. Barav a D. Reymond, advokáti)
   
      Predmet veci
   
   Návrh na zrušenie rozhodnutia Komisie K(2009) 3916 z 12. mája 2009 prijatého na základe článku 7 ods. 2 nariadenia Komisie (ES) č. 773/2004, ktorým sa z dôvodu nedostatku legitímneho záujmu a z dôvodu nedostatku záujmu Spoločenstva zamietla sťažnosť podaná žalobkyňou týkajúca sa údajných porušení článkov 81 ES a 82 ES prostredníctvom Federazione Italiana Giuoco Calcio, Comitato Olimpico Nazionale Italiano, Únie európskych futbalových asociácií a Medzinárodnej federácie futbalových asociácií, v rámci sankcií uložených futbalovému klubu Juventus Football Club S.p.A. Turín (vec COMP/39464 — Supporters Juventus Turin/FIGC-CONI-UEFA-FIFA)
   
      Výrok
   
   
               1.
            
            
               Žaloba sa zamieta.
            
         
               2.
            
            
               Associazione „Giùlemanidallajuve“ znáša vlastné trovy konania a je povinná nahradiť trovy konania, ktoré vznikli Európskej komisii.
            
         
               3.
            
            
               Fédération internationale de football association (FIFA) znáša svoje vlastné trovy konania.
            
         
      (1)  Ú. v. EÚ C 244, 10.10.2009.